कलमाड़ी के अड़ने के बावजूद जरनैल ने संभाली सत्ता  
जरनैल सिंह द्वारा खेल मंत्रालय को लिखे पत्र के अनुसार कलमाड़ी और भनोट दोनों ने कार्यभार सौंपने की प्रक्रिया को पूरा करने से मना कर दिया।
राष्ट्रमंडल खेलों की आयोजन समिति से बर्खास्त किए गए सुरेश कलमाड़ी और ललित भनोट ने नव नियुक्त मुख्य कार्यकारी अधिकारी जरनैल सिंह को अधिकारिक रूप से कार्यभार सौंपने से इनकार कर दिया लेकिन सिंह ने कहा कि उन्होंने स्वयं कार्यभार संभाल लिया है।  जरनैल सिंह द्वारा खेल मंत्रालय को लिखे पत्र के अनुसार कलमाड़ी और भनोट दोनों ने कार्यभार सौंपने की प्रक्रिया को पूरा करने से मना कर दिया जिन्हें एक दिन पहले इसके लिए कहा गया था।  पत्र में कहा गया है कि खेल मंत्रालय के निर्देश पर दोनों अधिकारियों को 24 जनवरी को कार्यभार सौंपने की प्रक्रिया के लिए संबंधित कागजात भेज दिए गए थे ताकि वे इस पर हस्ताक्षर करके यह प्रक्रिया पूरी कर सकें।  सिंह ने खेल मंत्रालय को लिखे पत्र में कहा, 25 जनवरी तक हमें कार्यभार सौंपने के कागजात नहीं मिले थे। अत: मैंने खुद कार्यभार संभाल लिया है।